མདོར་ན་སློབ་གསོས་ནི་སྤྱི་ཚོགས་ཁོར་ཡུག་གང་དེའི་ཡུལ་སྲོལ་གོམ་གཤིས་དང་།སྲིད་དོན།དཔལ་འབྱོར་སོགས་ཡར་སྐུལ་གྱི་རེ་འདུན་སླད་མེད་མི་རུང་བའི་སློབ་གསོའི་ཡོན་ཚད་འཐུས་ཚང་ཅན་དུ་མཁོ་སྦྱོར།གཞན་ཡང་སྤྱི་ཚོགས་དཔལ་འབྱོར་ལས་རིགས་ཐད་ཀྱི་སྐྱེས་མའི་གོ་བབ་མཐོར་འདེགས་གཏོང་ལ།ན་ཚོད་རྒན་གཞོན་གང་ཡིན་ཡང་རུང་།སློབ་གསོས་སྐྱེས་མ་ཚོའི་སེམས་ཁམས་ཀྱི་ཆ་དང་།སྤྱི་ཚོགས་ཀྱི་ཆ།ཤེས་ཡོན་གྱི་ཆ་བཅས་ཡར་བསྐྱེད་ཤུགས་སྣོན་བྱེད་པ་དང་རྟེན་ནས།ལར་ཡང་ཉིན་རེའི་འཚོ་བའི་དགོས་མཁོ་བསྐོང་ནུས།དམིགས་སུ་འུ་ཚོའི་སྤྱི་ཚོགས་ཁོར་ཡུག་འདིའི་ནང་དུ་བལྟས་བཅོས་ཀྱི་ཁེ་དབང་འདྲ་མཉམ་མིན་པའི་སྣང་ཚུལ་སྐྱི་གཡའ་བ་འདི་རིགས་ཡོ་བསྲང་ལེགས་བཅོས་གཏང་བཏུབ་པར་སེམས།